1. ------IND- 2020 0282 F-- BG- ------ 20200514 --- --- PROJET

|  |  |  |
| --- | --- | --- |
| ФРЕНСКА РЕПУБЛИКА | | |
|  |  |  |
| Министерство на земеделието и храните | | |
|  |  |  |
|  |  |  |

Постановление от [ ]

за изменение на Официалния каталог на видовете и сортовете, отглеждани във Франция *(семена рапица и други кръстоцветни)*

Реф. номер: […]

Министърът на земеделието и храните,

като взе предвид Директива (ЕС) 2015/1535 на Европейския парламент и на Съвета от 9 септември 2015 г. установяваща процедура за предоставянето на информация в сферата на техническите регламенти и правила относно услугите на информационното общество, и по-специално Нотификация № …,

като взе предвид Кодекса на земеделието и морския риболов, по-специално членове D. 661-1—D. 661-11,

като взе предвид изменения Указ № 81-605 от 18 май 1981 г., приет за прилагане на закона от 1 август 1905 г. за наказателните мерки във връзка с измамите по отношение на търговията със семена и растения,

като взе предвид постановлението от 27 декември 2019 г. за изменение на Официалния каталог на видовете и сортовете, отглеждани във Франция (семена рапица и други кръстоцветни),

по предложение на постоянната техническа комисия за селекция на отглежданите растения,

постановява:

Член 1

Следните сортове се заличават в списък Б от Официалния каталог на видовете и сортовете, отглеждани във Франция: Himona CL, DK Imagine CL, DK Imminent CL, ES Angel, ES Curiel, ES Gabriel, PT216CL.

Член 2

Генералният директор на ГД „Храни“ се задължава с изпълнението на настоящото постановление, което ще бъде публикувано в *Официален вестник* на Френската република.

Съставено на [ ].

За министъра и чрез делегиране:

Генерален директор на ГД „Храни“

B. FERREIRA